ಅಭ್ಯರ್ಥಿಗಳದ್ದು ಸ್ವತಂತ್ರ್ಯ ಗೆಲುವು: ತಾವು ವಿಜಯ ಸಾಧಿಸಿದ್ದೇವೆ ಎಂದು ಪಕ್ಷಗಳು ಹೇಗೆ ಘೋಷಿಸಿಕೊಳ್ಳುತ್ತಿವೆ? ಆಯೋಗ ಬೆಂಗಳೂರು: ಮಿನಿ ಸಮರ ಎಂದೇ ಪರಿಗಣಿತವಾಗಿದ್ದ ಗ್ರಾಮ ಪಂಚಾಯಿತಿ ಚುನಾವಣಾ ಮತ ಎಣಿಕೆ ಮುಗಿದಿದ್ದು ಫಲಿತಾಂಶ ಹೊರಬಿದ್ದಿದೆ. ಗ್ರಾಮ ಪಂಚಾಯಿತಿ ಚುನಾವಣೆಯಲ್ಲಿ ಅಭ್ಯರ್ಥಿಗಳು ಯಾವುದೇ ಚಿಹ್ನೆಯಡಿ ಸ್ಪರ್ಧಿಸದೇ ಸ್ವತಂತ್ರ್ಯವಾಗಿ ಗೆದ್ದಿದ್ದಾರೆ, ಹೀಗಿರುವಾಗ ಎಲ್ಲಾ ರಾಜಕೀಯ ಪಕ್ಷಗಳು ತಳ ಮಟ್ಟದಲ್ಲಿ ತಾವು ಉತ್ತಮ ಯಶಸ್ಸು ಗಳಿಸಿದ್ದೇವೆ ಎಂದು ಹೇಗೆ ಘೋಷಿಸಿಕೊಳ್ಳುತ್ತಿದ್ದಾರೆ ಎಂದು ರಾಜ್ಯ ಚುನಾವಣಾ ಆಯೋಗದ ಆಯುಕ್ತ ಡಾ.ಬಿ ಬಸವರಾಜ್ ಪ್ರಶ್ನಿಸಿದ್ದಾರೆ. ರಾಜಕೀಯ ಪಕ್ಷಗಳು ತಮ್ಮದೇ ಅಭ್ಯರ್ಥಿಗಳ ಗೆಲುವು ಎಂದು ಹೇಗೆ ಬಿಂಬಿಸಿಕೊಳ್ಳಲು ಸಾಧ್ಯ? ಗ್ರಾಮ ಪಂಚಾಯತಿ ಅಭ್ಯರ್ಥಿಗಳು ಯಾವುದೇ ನಿರ್ದಿಷ್ಟ ಪಕ್ಷದ ಚಿಹ್ನೆಯಡಿ ಸ್ಪರ್ಧಿಸಿಲ್ಲ, ಹಾಗೆ ಘೋಷಿಸಿಕೊಳ್ಳಲು ಅವರ ಬಳಿ ಯಾವ ಆಧಾರವಿದೆ ಎಂದು ಪ್ರಶ್ನಿಸಿದ್ದಾರೆ.